CELEX: C2006/178/42
Language: sl
Date: 2006-07-29 00:00:00
Title: Zadeva C-248/06: Tožba, vložena  2. junija 2006  — Komisija Evropskih skupnosti proti Kraljevini Španiji

29.7.2006   
            
            
               SL
            
            
               Uradni list Evropske unije
            
            
               C 178/26
            
         Tožba, vložena 2. junija 2006 — Komisija Evropskih skupnosti proti Kraljevini Španiji
   (Zadeva C-248/06)
   (2006/C 178/42)
   Jezik postopka: španščina
   Stranki
   
      Tožeča stranka: Komisija Evropskih skupnosti (zastopnika: R. Lyal in L. Escobar Guerrero, zastopnika)
   
      Tožena stranka: Kraljevina Španija
   Predlogi tožeče stranke:
   
               —
            
            
               ugotovi naj se, da Kraljevina Španija s tem, da je obdržala v veljavi manj ugoden sistem odbijanja stroškov, vezanih na dejavnosti raziskav, razvoja in tehnološke inovativnosti, ki se opravijo v tujini, od tistega, ki se uporablja za stroške, ki nastanejo v Španiji, kot to izhaja iz člena 35 spremenjenega besedila Ley del Impuesto de Sociedades (zakona o davku od dohodkov pravnih oseb), ki je bil potrjen z Real Decreto Legislativo 4/2004 z dne 5. marca 2004, ni izpolnila obveznosti iz členov 43 in 49 Pogodbe ES glede svobode ustanavljanja in glede svobode opravljanja storitev ter iz ustreznih členov Sporazuma o Evropskem gospodarskem prostoru.
            
         
               —
            
            
               Kraljevini Španiji naj se naloži plačilo stroškov.
            
         Tožbeni razlogi in bistvene trditve
   Kršitev svobode ustanavljanja (členi 43 in 48 ES ter 31 EGP): ozemeljska omejitev, katere posledica je, da so do davčnega odbitka pri obdavčenju dohodkov pravnih oseb upravičeni samo stroški, vezani na dejavnosti raziskav, razvoja in tehnološke inovativnosti, ki se dejansko opravijo na nacionalnem ozemlju, je dejavnik, ki omejuje svobodo ustanavljanja španskih podjetij, ki imajo naložbe v raziskave, razvoj in tehnološke inovativnosti zunaj španskega ozemlja, saj daje ugodnosti tistim, ki imajo enake naložbe v Španiji, še posebej pa podjetjem, ki imajo sedež v drugi državi članici in ki opravljajo svojo dejavnost v Španiji prek svoje poslovne enote.
   Kršitev svobode opravljanja storitev (člena 49 ES in 36 EGP): stroškov, vezanih na dejavnosti raziskav, razvoja in tehnološke inovativnosti, ki se opravljajo zunaj španskega ozemlja, ni mogoče odbiti od davka od dohodka pravnih oseb. Ta omejitev pomeni oviranje svobode opravljanja storitev iz Pogodbe ES.